**BILJEŠKE UZ FINANCIJSKI IZVJEŠTAJ ZA RAZDOBLJE**

**OD 1.1. DO 30.6. 2021. GODINE**

Srednja škola Hrvatski kralj Zvonimir u Krku je polivalentni centar koji objedinjuje programe: Opća gimnazija, hotelijersko – turistički tehničar, ekonomist, ugostiteljstvo (konobar, kuhar), strojarstvo (automehaničar, automehatroničar i vodoinstalater - monter). Nastava se izvodi prema nastavnim planovima i programima, koje je donijelo Ministarstvo znanosti i obrazovanja, dok su sve ostale nastavne i vannastavne aktivnosti određene Godišnjim planom i programom škole te Kurikulumom. Nastava se održava u jednoj smjeni. Čak 70% učenika su putnici koji dolaze organiziranim prijevozom.

**PR-RAS**

Ukupni prihodi poslovanja u razdoblju od 1. siječnja do 30. lipnja 2021. godine iznose 4.266.967 kn te su za 267.244 kn viši u odnosu isto razdoblje prethodne godine. Od ukupnih prihoda

* 3.777.314 kn čine pomoći Ministarstva
* 37.897 kn su pomoći temeljem prijenosa EU projekata
* 102.221 kn su prijenosi između proračunskih korisnika istog proračuna
* 79 kn su prihodi od financijske imovine; odnosno prihodi od kamata
* 6.800 kn su prihodi po posebnim propisima i u potpunosti su prihodi od osiguranja
* 14.320 kn su prihodi od pruženih usluga, 13.720 kn su prihodi od najma školskog prostora , a 600 kn prihodi od izdavanja duplikata svjedodžbi
* 462 kn donacije,
* 314.436 kn prihodi od proračuna PGŽ za financiranje rashoda poslovanja,
* 13.438 Kn prihodi od proračuna PGŽ za nabavu nefinancijske imovine

Ukupni prihodi poslovanja u prvom polugodištu 2021. godine već su za 6,7% u odnosu na prethodnu godinu. Na pojedinim pozicijama prihoda došlo je do većih oscilacija u odnosu na isto razdoblje prethodne godine:

* AOP 063 Pomoći proračunskim korisnicima iz proračuna koji im nije nadležan viši su za 5,1%. Do povećanja je došlo iz više razloga: u prosjeku imamo jednog radnika više u odnosu na prethodno razdoblje; početkom 2021. godine dio radnika obavlja poslove u sklopu projekta: RCK RECEPT, te za rad na projektu ostvaruje dodatak na plaću od 30%. U prvom polugodištu 2021. godine nismo ostvarili pomoći od JLS otoka Krka. Zbog posebnih okolnosti uzrokovanih virusom Covid-19 JLS otoka Krka dostavile su nam 2020. godine Odluku o obustavi isplata svih pomoći koja je još uvijek na snazi.
* AOP 069 i AOP 072 odnose se na prihode ostvarene temeljem sudjelovanja naše Škole u projektu RCK RECEPT
* AOP 080 prihodi na oročena sredstva i depozite po viđenju iznose 71 kn i isti su kao i prethodne godine.
* AOP 082 Prihodi od pozitivnih tečajnih razlika nisu realizirani, dok su u prethodnom razdoblju iznosili 1.017 kn.
* AOP 112 Ostali nespomenuti prihodi iznose 6.800 kn i za 3,5% su niži u odnosu na prethodno razdoblje. Odnose se na prihode od osiguranja
* AOP 122 Prihodi od pruženih usluga iznose 14.320 kn te su za 80 % niži u odnosu na isto razdoblje prethodne godine. Zbog pandemije uzrokovane virusom Covid-19 nismo bili u mogućnosti iznajmljivati školsku dvoranu, niti prostor za marendarij.
* AOP 124 tekuće donacije iznose 462 kn, te su za 76% niže u odnosu na isto razdoblje prethodne godine.
* AOP 129 Prihodi od nadležnog proračuna iznose 327.874 kn, te su za 0,9%, viši u odnosu na isto razdoblje prethodne godine

Ukupni rashodi poslovanja iznose 4.384.391 kn što je za 222.440 kn, odnosno 5,3% više u odnosu na isto razdoblje prethodne godine.

Rashodi za zaposlene iznose 3.820.096 kn, te su za 6,9% viši.

* AOP 148 plaće iznose 3.178.310 kn, te su više za 6,9 %. Do povećanja je došlo zbog rasta plaća djelatnicima koji rade na EU projektu RCK RECEPT; a u prosjeku imamo i 1 djelatnika više
* AOP 153 ostali rashodi za zaposlene iznose 114.693 kn te su za 14,6% viši u odnosu isto razdoblje prethodne godine. Ovi rashodi uključuju jubilarne nagrade, dvije otpremnine, pomoći zaposlenicima, te regres
* AOP 154 Doprinosi na plaću iznose 527.093 kn i viši su za 6,8%. Njihovo povećanje povezano je uz povećanje plaća i naknada zaposlenika.

Materijalni rashodi iznose 563.445 kn i za 4 % su niži u odnosu na isto razdoblje prethodne godine.

* AOP 160 službena putovanja iznose 26.506 kn, te su za 36,8% niža u odnosu na isto razdoblje prethodne godine. Do smanjenja je došlo zbog smanjenja svih putovanja i mobilnosti. Početkom godine obustavljena su sva putovanja kako djelatnika škole, tako i učenika. Tijekom travnja ove godine naši nastavnici započeli su sa edukacijama u zemlji i inozemstvu (unutar članica EU)
* AOP 161 Naknade za prijevoz iznose 90.068 kn i više su za 30%. U istom razdoblju prethodne godine veći broj dana bila je organizirana nastava na daljinu
* AOP 162 Stručno usavršavanje zaposlenika iznosi 97.104 kn i za 920 % je više u odnosu na prethodno razdoblje. Do povećanje je došlo zbog odlaska naših nastavnika na razne edukacije u zemlji i inozemstvu u sklopu projekta RCK RECEPT.
* AOP 164 Rashodi za materijal i energiju iznose 189.380 kn, te su niži za 8,9% u odnosu isto razdoblje prethodne godine. Unutar ovih rashoda ostvarene su uštede na uredskom materijalu, namirnicama, energiji, sitnom inventaru, radnoj odjeći, a sve zbog rada od kuće i nastave na daljinu.

Rashodi za usluge iznose 139.507 kn, te su za 35% niži u odnosu na isto razdoblje prethodne godine.

* AOP 173 usluge telefona, pošte i prijevoza su 31.059 kn te su viši za 54,5%. Do povećanja je došlo zbog troškova prijevoza na mobilnosti učenika i nastavnika u zemlje EU koji su počeli u travnju ove godine
* AOP 174 Usluge tekućeg i investicijskog održavanja iznose 26.127 kn i niže su za 73,4%. Zbog obustave pomoći od JLS-e otoka Krka nismo u mogućnosti nastaviti kontinuirano održavanje školske zgrade. Saniraju se samo hitni kvarovi.
* AOP 177 Zakupnine, najamnine iznose 25.300 kn , dok su prethodne godine iznosile 670 kn. U cijelosti su troškovi licenci koje su nabavljene za sve učionice iz budžeta projekta Erasmus+
* AOP 179 intelektualne i osobne usluge su 20.344 kn, dok su prethodne godine iznosile samo 3.678 kn . Ove usluge uključuju troškove plaće po ugovoru o djelu za rad vanjskog suradnika zbog zamjene nastavnika fizike
* AOP 180 računalne usluge iznose 5.709 kn i za 21,4% su niže u odnosu na prethodnu godinu
* AOP 181 ostale usluge iznose 10.907 kn te su niže za 82,6%.
* AOP 182 Naknade troškova osobama izvan radnog odnosa. U prvom polugodištu 2021. godine nemamo troškova na ovoj poziciji, dok smo prethodne godine imali 19.175 kn. Ova pozicija uglavnom uključuje troškove sudjelovanja naših učenika na mobilnostima. Zbog Corona virusa ove godine još nismo imali mobilnosti za učenike. Prva je planirana za rujan 2021. godine
* AOP 183 ostali nespomenuti rashodi poslovanja iznose 20.880 kn i niži su za 10 % u odnosu na isto razdoblje prethodne godine. Ovi troškovi uključuju troškove premija osiguranja koje su više za 10,0%, troškove reprezentacije, članarina, naknada za nezapošljavanje invalida, te ostali rashodi
* AOP 191 Financijski rashodi iznose 850 kn i niži su za 34,3%. 622 kn su bankarske usluge i usluge platnog prometa , 228 Kn su negativne tečajne razlike.

Ukupni rashodi za nabavu nefinancijske imovine su 22.084 kn što je za

67,4% niže u odnosu na isto razdoblje prethodne godine

* AOP 364 uredska oprema i namještaj iznose 8.647 kn, što je za 84,9% manje u odnosu na isto razdoblje prethodne godine, a uključuje nabavku jednog monitora i jednog računala
* AOP 370 Uređaji, strojevi i oprema iznosi 13.437 kn i za 201 % su viši u odnosu na isto razdoblje protekle godine. Od opreme nabavljen je plinski štednjak za kabinet ugostiteljstva iz proračuna PGŽ.

U razdoblju od 1. siječnja do 30. lipnja 2021. godine ukupni prihodi i primici iznose 4.266.967 Kn, a ukupni rashodi i izdaci 4.406.475 kn te je realiziran manjak u iznosu od 139.508 kn., Od prethodne godine prenesen je višak sredstava u iznosu od 1.122.489 kn te 30. lipnja 2021. godine imamo višak sredstava raspoloživih u idućem razdoblju u iznosu od 982.981 kn.

**OBVEZE**

Stanje obveza 1. siječnja 2021. godine iznosi 692.194 kn. U izvještajnom razdoblju od 1. siječnja do 30. lipnja 2021. godine povećane su obveze za 4.456.293 kn. Podmirene obveze u navedenom razdoblju su 4.426.521 kn te je stanje obveza 30.lipnja 2021. godine 721.966 kn. Ukupne obveze su nedospjele i uključuju obveze za rashode poslovanja u iznosu od 721.110 kn i rashode za nabavu nefinancijske imovine 856 kn.